<classify> Ushauri huo ulitolewa hivi karibuni na Waziri wa Ardhi, Nyumba na Makazi, William Lukuvi wakati wa hafla ya kumpongeza Samatta baada ya kupata tuzo ya Mwanasoka Bora wa Afrika kwa wachezaji wanaocheza ligi za ndani.Waziri Lukuvi ambaye alimwakilisha Waziri Mkuu katika hafla hiyo, alitoa ushauri huo kwa Vodacom ambao ni wadhamini wa Ligi Kuu ya soka Tanzania Bara VPL kama sehemu ya kumuenzi Samatta ambaye ameliletea taifa heshima na kuitangaza nchi baada ya kutunukiwa tuzo hiyo ya heshima barani Afrika.Waziri alitoa rai kwa wadau wa soka nchini wakiwemo Vodacom kumuenzi Samatta kwa vitendo kutokana na heshima aliyoiletea Tanzania ikiwemo kujenga uwanja aliokuwa anachezea kabla ya kiwango chake kuwa kikubwa.Mkuu wa Mauzo wa Kanda ya Pwani wa Vodacom Tanzania, Herieth Koka, alisema ushauri huo wa Serikali ni mzuri katika kumuenzi Samatta na Vodacom itaufanyia kazi.Vodacom ikiwa ni mdhamini mkuu wa ligi ya soka nchini tumefurahishwa na mafanikio ya Samatta kwa kuwa moja ya dhamira ya kampuni yetu ni kusaidia michezo hususan mchezo wa soka, kwani tunaamini kuwa bado kuna fursa ya vijana wengi wa kitanzania kufanya maisha yao kuwa murua kupitia michezo, alisema.Pia Mkuu huyo wa Mauzo wa Kanda ya Pwani, alisema kampuni hiyo itaendelea kushirikiana na Serikali na wadau wengine wa soka nchini kuhakikisha Ligi Kuu ya Vodacom inazidi kuwa bora ili wapatikane wachezaji wengine wa kuitangaza Tanzania katika ramani ya soka duniani kama alivyofanya Samatta.  <topic>: michezo 